CELEX: C2005/115/03
Language: fi
Date: 2005-05-14 00:00:00
Title: Yhteisöjen tuomioistuimen tuomio, (kolmas jaosto) 3 päivänä maaliskuuta 2005, asiassa C-32/03 (Højesteretin esittämä ennakkoratkaisupyyntö): I/S Fini H vastaan Skatteministeriet (Kuudes arvonlisäverodirektiivi — Verovelvollisen asema — Vähennysoikeus — Liiketoiminnan lopettaminen — Suora ja välitön yhteys — Liiketoimet, jotka ovat osa yrityksen koko taloudellista toimintaa)

14.5.2005   
            
            
               FI
            
            
               Euroopan unionin virallinen lehti
            
            
               C 115/2
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   3 päivänä maaliskuuta 2005,
   asiassa C-32/03 (Højesteretin esittämä ennakkoratkaisupyyntö): I/S Fini H vastaan Skatteministeriet (1)
   
   (Kuudes arvonlisäverodirektiivi - Verovelvollisen asema - Vähennysoikeus - Liiketoiminnan lopettaminen - Suora ja välitön yhteys - Liiketoimet, jotka ovat osa yrityksen koko taloudellista toimintaa)
   (2005/C 115/03)
   Oikeudenkäyntikieli: tanska
   Asiassa C-32/03, jossa on kyse EY 234 artiklaan perustuvasta ennakkoratkaisupyynnöstä, jonka Højesteret (Tanska) on esittänyt 22.1.2003 tekemällään päätöksellä, joka on saapunut yhteisöjen tuomioistuimeen 28.1.2003, saadakseen ennakkoratkaisun asiassa I/S Fini H vastaan Skatteministeriet, yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit A. Borg Barthet, J.-P. Puissochet, J. Malenovský ja U. Lõhmus (esittelevä tuomari), julkisasiamies: F. G. Jacobs, kirjaaja: apulaiskirjaaja H. von Holstein, on antanut 3.3.2005 tuomion, jonka tuomiolauselma on seuraava:
   Jäsenvaltioiden liikevaihtoverolainsäädännön yhdenmukaistamisesta yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY, sellaisena kuin se on muutettuna 10.4.1995 annetulla neuvoston direktiivillä 95/7/EY, 4 artiklan 1–3 kohtaa on tulkittava siten, että henkilöä, jonka liiketoiminta on päättynyt mutta joka edelleen maksaa sellaisten tilojen vuokraa, joita on käytetty kyseisessä toiminnassa, ja muita kyseisiin tiloihin liittyviä maksuja sen vuoksi, että vuokrasopimuksessa on ehto, jonka mukaan sopimusta ei voida irtisanoa, on pidettävä kyseisessä artiklassa tarkoitettuna arvonlisäverovelvollisena, ja kyseisellä henkilöllä on oikeus vähentää näin maksamiinsa summiin sisältyvä arvonlisävero, jos suoritettujen maksujen ja taloudellisen toiminnan välillä on suora ja välitön yhteys ja jos on osoitettu, ettei aikomuksena ole menetellä petollisesti tai tavalla, joka merkitsee väärinkäytöstä.
   
      (1)  EUVL C 83, 5.4.2003.